Astăzi, elevii de clasa a IV-a au susţinut primul test din cadrul Evaluării Naționale 2024, anume cel la Limba română.
Mâine, 22 mai, elevii vor susține proba la Matematică, urmând ca joi, 23 mai, să se desfășoare proba de Limbă maternă pentru cei care aparțin minorităților naționale.
Ministerul Educației a transmis că "probele au o structură și caracteristici de evaluare similare celor administrate în anii anteriori", fiind vorba despre un nivel mediu de dificultate.
Elevii de clasa a IV-a au avut la dispoziție 60 de minute pentru a rezolva subiectele primite.
Rezultatele obținute de elevii de clasa a IV-a la Evaluare Națională 2024 nu vor fi afișate și nu vor fi trecute în catalog.
Subiectele primite de elevi la Evaluarea Națională 2024, clasa a IV-a
››› Vezi galeria foto ‹‹‹Continuarea subiectelor primite de elevii de clasa a IV-a la Limba română, la Evaluare Națională 2024 pe edupedu.ro.
Subiectele primite de elevii de clasa a IV-a au fost pe două numere. La testul 1, elevii au primit textul "Țara piticilor nepricepuți", în timp ce la testul 2 au primit textul "Țara elfilor neîndemânatici", adaptări după povestiri de Camelia Albu.
Cum se desfăşoară testarea de la Evaluare Naţională pentru clasa a IV-a
Sălile în care se realizează testarea de la Evaluare Naţională 2024 sunt, de regulă, chiar cele în care elevii susţin orele în mod obişnuit.
Evaluarea Naţională 2024 la clasa a IV-a se desfăşoară în timpul orelor de curs, elevii având la dispoziție 60 de minute pentru rezolvarea subiectelor.
Totodată, elevii de clasa a IV-a se vor aşeza în bănci aşa cum obişnuiesc, având în vedere că subiectele sunt pe două numere.
Fiecărui elev de clasa a IV-a i se distribuie testul de la Evaluare Naţională 2024, pe care trebuie să-şi noteze numele, prenumele, dar şi unitatea de învăţământ.
Înregistrarea şi monitorizarea timpului de rezolvare a testelor de la Evaluare Naţională se fac de către administratorul de test. Totodată, acesta asigură respectarea ordinii şi a liniştii în sala de clasă în timpul susţinerii testelor de la Evaluare Naţională 2024.
La finalul timpului alocat pentru rezolvarea subiectelor de la Evaluare Naţională, profesorul recuperează testele de la elevi.
Calendar Evaluare Națională 2024, clasa a IV-a
- 21 mai – Limba Română
- 22 mai – Matematică
- 23 mai – Limba maternă